**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Paslaugos** – Veiklos efektyvumo paslaugos.
   2. **Bendrovė arba Pirkėjas** – AB „Ignitis grupė“.
   3. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė.
   4. **Sutartis** – Sutartis, sudaroma tarp Tiekėjo ir Pirkėjo dėl Pirkimo objekto.
2. **PIRKIMO OBJEKTAS**
   1. Pirkimo objektas – Techninės specifikacijos 1.1. p. nurodytos Paslaugos. Detalus Paslaugų aprašymas pateikiamas šios Techninės specifikacijos 3 ir 4 skyriuose.
3. **PIRKIMO OBJEKTO APIMTYS**
   1. Preliminarus Paslaugų kiekis (apimtis) išreiškiamas maksimalią pirkimui (sutarčiai) skirtą lėšų suma – **214 000** **EUR be PVM**. Bendrovė turi teisę įsigyti Paslaugas pagal poreikį ir neįsipareigoja sutarties vykdymo metu nupirkti viso Paslaugų kiekio (apimties).
   2. Galutinė kaina, kurią Bendrovė sumokės Tiekėjui vykdant Sutartį, priklausys nuo Pirkėjo pagal Bendrovės poreikį užsakytų (su Pirkėju suderintų) ir Tiekėjo faktiškai suteiktų Paslaugų kiekio (apimties), tačiau neviršijant maksimalios pirkimo (sutarties) vertės, nurodytos Techninės specifikacijos 3.1. punkte.
   3. **Veiklos efektyvumo paslaugų sąrašas:**

|  |  |  |
| --- | --- | --- |
| **Nr.** | **Paslauga** | **Vienetas** |
| 1. | Automatizavimo paslaugos | Valanda |
| 2. | Skaitmenizacijos funkcinės srities valdymas | Valanda |
| 3. | Procesų valdymo paslaugos | Valanda |

* 1. Paslaugų teikimo metu Tiekėjui bus atlyginamos faktiškai ir iš anksto suderintos patirtos išlaidos trečiųjų šalių kaštams padengti. Trečiųjų šalių kaštai suprantami kaip paslaugos, susijusios su perkamu objektu ir būtinos tinkamai suteikti Veiklos efektyvumo paslaugas.
  2. Bet kokiu atveju bendra Veiklos efektyvumo paslaugų kaina, įskaitant ir išlaidas trečiosioms šalims, Sutarties galiojimo laikotarpiu negalės viršyti maksimalios pirkimo (sutarties) vertės, kaip nurodyta Techninės specifikacijos 3.1. punkte. Pirkėjui paprašius, Tiekėjas privalo nedelsiant pateikti išlaidas pagrindžiančius trečiųjų šalių dokumentus. Į šias išlaidas negalės būti įtrauktas Tiekėjo pelnas.

1. **PIRKIMO OBJEKTO APRAŠYMAS IR PASLAUGŲ TEIKIMO TVARKA**
   1. **Pirkimo objekto aprašymas**
      1. **Veiklos efektyvumo paslaugos**

Paslaugų detalizavimas:

|  |  |  |
| --- | --- | --- |
| **Eil. Nr.** | **Paslaugos** | **Paslaugų detalizacija** |
| 1. | Automatizavimo sprendinio vystymas | Automatizavimo sprendinio vystymą apima:   * proceso analizė automatizavimo sprendimo pritaikymui; * pagalba rengiant proceso automatizavimo sprendinio reikalavimų dokumentaciją; * automatizavimo sprendinio vystymas; * automatizavimo sprendinio testavimas; * automatizavimo sprendinio koregavimas pritaikant jį prie automatizuoto proceso arba IT sistemų, turinčių įtakos automatizavimo sprendinio veikimui, pokyčių. |
| 2. | Automatizavimo sprendinio priežiūra | Automatizavimo sprendinio priežiūrą apima:   * periodinis automatizavimo sprendinio veikimo monitoringas; * incidentų, susijusių su automatizavimo sprendinio veikimu, šalinimas, problemų sprendimas; * automatizavimo programinės įrangos aplikacijų bei infrastruktūrinių vienetų priežiūra ir atnaujinimas; * konsultacijos automatizavimo klausimais. |
| 3. | Skaitmenizacijos funkcinės srities valdymas | * Skaitmeninė darbuotojų patirtis: skaitmeninių kompetencijų stiprinimas​ ir atviros technologijoms kultūros kūrimas. * Skaitmenizacijos programa: Design thinking praktikos taikymas informacinių technologijų sistemų pokyčiuose. |
| 4. | Procesų valdymo paslaugos | * Metodinis vadovavimas grupės procesų sričiai (metodikų rengimas, mokymai, gerosios praktikos) * Procesų standartizavimas * Kitos paslaugos |

* 1. **PASLAUGŲ UŽSAKYMAS**

4.2.1. Paslaugos bus perkamos pagal Bendrovės poreikį Sutarties galiojimo laikotarpiu. Bendrovė pateikia užsakymus dėl Paslaugų teikimo elektroniniu paštu ar kitomis Sutarties šalių suderintomis priemonėmis.

* 1. **PASLAUGŲ TEIKIMO VIETA**

4.3.1. Paslaugų teikimo vieta – Paslaugos teikiamos Tiekėjo įprastoje verslo vietoje, išskyrus atvejus, kai Bendrovės pageidavimu Tiekėjo darbuotojų asmeninis dalyvavimas yra reikalingas kitoje Bendrovės nurodytoje vietoje (atstovaujant derybose ir (ar) santykiuose su trečiaisiais asmenimis).

* 1. **TIEKĖJO ĮSIPAREIGOJIMAI**

4.4.1. Tiekėjas įsipareigoja Paslaugas teikti Sutarties šalių suderintais terminais, laikantis Paslaugoms keliamų reikalavimų;

4.4.2. Tiekėjas įsipareigoja teikdamas Paslaugas vadovautis Lietuvos Respublikos teisės aktų, taikomų perkamoms Paslaugoms, reikalavimais bei Bendrovės vidinėmis tvarkomis, jei apie tokių tvarkų reikalavimus Bendrovė iš anksto informuoja Tiekėją.

* 1. **BENDROVĖS ĮSIPAREIGOJIMAI**

4.5.1. Bendrovė įsipareigoja Pirkimo dokumentų nustatyta tvarka laiku atsiskaityti už tinkamai ir laiku suteiktas Paslaugas.

4.5.2. Bendrovė įsipareigoja bendradarbiauti su Tiekėju ir pateikti Tiekėjui turimą informaciją, kuri reikalinga tinkamam Paslaugų suteikimui.